Aschwin Wildeboer

Aschwin Wildeboer Faber (født 14. februar 1986 i Sabadell i Catalonia i Spania) er en spansk svømmer av nederlandsk avstamning. Wildeboers foreldre, begge født og oppvokst i Nederland, flyttet til Spania i 1978 og slo seg ned i Sabadell, hvor hans far Paulus Wildeboer ble trener for den lokale svømmeklubben Club Natació Sabadell.

Både Aschwin, som spesialiserer seg på rygg, og hans eldre bror Olaf Wildeboer, som er fristilsvømmer, vokste opp her. Begge representerte Spania under sommer-OL i 2004, hvor den yngste broren røk ut i kvalifiseringsheatene for 100 m og 200 m rygg for menn. Olaf bestemte seg for å svømme for Nederland våren 2006, og representerte sitt andre land for første gang under EM i svømming 2006 i Budapest i Ungarn. Aschwin på sin side svømte for Spania.

Aschwin Wildeboer deltok i De olympiske sommerleker 2008 i Beijing. Han tok seg til finalen i 100 m rygg og endte på syvendeplass, av åtte finalister.

Under kortbane-EM i svømming 2008 tok han bl.a. gull på 200 m rygg for menn.

Referanser

Eksterne lenker 
 

Katalanske svømmere
Spanjoler av nederlandsk opprinnelse
Deltakere for Spania under Sommer-OL 2004
Svømmere under Sommer-OL 2004
Deltakere for Spania under Sommer-OL 2008
Svømmere under Sommer-OL 2008
Deltakere for Spania under Sommer-OL 2012
Svømmere under Sommer-OL 2012
Personer fra Sabadell
Europamestere i svømmesport for Spania